Omnibus presentes litteras inspecturis, magister Michael curie Senonensis officialis in Domino salutem. Noverint universi quod Massa relicta Gaufridi Chailot in nostra presentia constituta recognovit se quatuordecim solidos annui census pro quinquaginta quinque libris Pruvinensibus vendidisse et sex solidos annui census in elemosinam contulisse fratribus Vallis lucentis percipiendos in rebus et teneturis expressis in quibusdam litteris abbatis Sancti Jacobi Pruvini, fiducians se memoratis fratribus garantiam debitam super his superportaturam et per se vel per alios nullam in posterum questionem moturam. Actum anno Gracie M° CC° vicesimo quinto mense januario.